MotoGP: Reën steek stok in speek in SpanjeAndrea Dovizioso (Ducati) van Italië jaag op die nat baan tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP Die Moto GP van Valencia (die laaste wedren in vanjaar se reeks) is Sondag op die Ricardo Tormo baan in Spanje afgehandel. Die wedren is in nat omstandighede beslis en moes ná 13 rondes gestaak word as gevolg van swaar reën. Die wedren is later weer oor 14 rondes gejaag en die uiteindelike wenner was Andrea Dovizioso (Ducati) met Alex Rins (Suzuki) tweede. Tydens die kwalifisering het Maverick Vinales (Yamaha) die beste gevaar en die eerste wegspringposisie ingeneem. Marc Marquez (Repsol Honda) van Spanje in aksie tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP Marc Marquez het met ŉ skouerbesering gesukkel en vyfde weggetrek. Sondag se wedren was ook die laaste een in die roemryke loopbaan van Dani Pedrosa (Repsol Honda). Pedrosa het die wêreldkampioenskap drie keer gewen. Die wêreldkampioen, Marc Marquez (Repsol Honda), het vroeg in die wedren geval en sy wedren was iets van die verlede. Dani Pedrosa, het in sy laaste wedren vyfde oor die eindstreep gejaag. Met die wegtrek het Alex Rins die beste gevaar en gou die voortou geneem. Met 18 rondes oor was daar reeds ses jaers uit die wedren. Met 13 rondes oor is die rooi vlag as gevolg van die weersomstandighede vertoon wat die einde van die wedren beteken het. Omdat ŉ driekwart van die wedren nie voltooi is nie moes die wedren oor begin. In daardie stadium het Alex Rins (Suzuki), Andrea Dovizioso (Ducati) en Valentino Rossi (Movistar Yamaha) die pas aangegee. Andrea Dovizioso (Ducati) van Italië neem die voortou tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP Uiteindelik het Dovizioso eerste oor die wenstreep gejaag met Alex Rins tweede. Op die finale punteleer het Marquez met 76 punte voor sy naaste teenstander geëindig. 1 Marc Marquez (Repsol Honda) 321 2 Andrea Dovizioso (Ducati) 245 3 Valentino Rossi (Movistar Yamaha) 198 4 Maverick Vinales (Movistar Yamaha) 193 In die Moto2-afdeling kon Brad Binder net 22 rondes voltooi. Binder sluit daarmee die seisoen in die derde plek af. Marc Marquez (Repsol Honda) van Spanje strek sy arms nadat hy van sy motorfiets afgeval het tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP 1 Francesco Bagnaia (Kalex) 306 2 Miguel Oliveira (KTM) 297 3 Brad Binder (KTM) 201 In die Moto3-wedren het Darryn Binder 19de geëindig. Klik hier vir meer inligting.